Γαλλικό γιορτινό ψωμί με ελαιόλαδο και ανθόνερο (pompe a l' huile)
Ένα γιορτινό λεπτό ψωμί, χαραγμένο ακτινωτά, που αρωματίζεται με ανθόνερο και ζυμώνεται με ελαιόλαδο, με το οποίο επίσης αλοίφεται όσο είναι καυτό από τον φούρνο, έτσι ώστε η κόρα του να γίνει ιδιαίτερα λεπτή και τρυφερή. Δοκιμάστε το!
2 1⁄4 κουτ. γλυκού ξηρή μαγιά, 100 γρ. ζάχαρη λευκή, κρυσταλλική, 170 ml νερό, 1 κουτ. σούπας ανθόνερο, 1 1⁄2 κουτ. γλυκού αλάτι, 1 κουτ. γλυκού γλυκάνισος, σε σκόνη, 3 κουτ. σούπας φρεσκοστυμμένος χυμός πορτοκαλιού, 120 ml ελαιόλαδο + 1 κουτ. σούπας επιπλέον, για το άλειμμα, 500 γρ. αλεύρι για ψωμί, ξύσμα από 1 πορτοκάλι, λίγη ζάχαρη άχνη, για το πασπάλισμα (προαιρετικά)
Για να ετοιμάσουμε το Pompe a l' huile σε ένα μικρό μπολ ρίχνουμε τη μαγιά, 1/2 κουτ. γλυκού από τη ζάχαρη και 100 ml χλιαρό νερό (όχι από το μετρημένο) και ανακατεύουμε καλά με πιρούνι.Αφήνουμε το μείγμα για 10-15 λεπτά, μέχρι να ενεργοποιηθεί η μαγιά και το μείγμα να αφρίσει ελαφρώς.Σε ένα μέτριο μπολ ανακατεύουμε το μετρημένο νερό, την υπόλοιπη ζάχαρη, το ανθόνερο, το αλάτι, τον γλυκάνισο, τον χυμό και το ελαιόλαδο, μέχρι η ζάχαρη να λιώσει σχεδόν όλη.Σουρώνουμε το μείγμα σε ένα άλλο μπολ.Στον κάδο του μίξερ χτυπάμε με τον γάντζο για λίγο το αλεύρι, το ξύσμα και το μείγμα της μαγιάς.Προσθέτουμε το υγρό μείγμα που ετοιμάσαμε και ζυμώνουμε μέχρι να φτιάξουμε μια ζύμη λεία και ελαστική.Μεταφέρουμε τη ζύμη σε ένα ελαφρά λαδωμένο μπολ.Σκεπάζουμε και αφήνουμε να φουσκώσει σε ζεστό μέρος για περίπου 3 ώρες, μέχρι να διπλασιαστεί σε όγκο.Χωρίζουμε τη ζύμη σε δύο κομμάτια και τα πλάθουμε σε μπάλες.Τυλίγουμε καθεμία με διάφανη μεμβράνη και αφήνουμε να ξεκουραστούν για περίπου 20 λεπτά.Στρώνουμε ένα μεγάλο ταψί με λαδόκολλα.Με τον πλάστη ανοίγουμε τις μπάλες ζύμης σε δύο χοντρά στρογγυλά φύλλα με διάμετρο 20 εκ.Μεταφέρουμε τα φύλλα στη λαδόκολλα στο ταψί, το ένα δίπλα στο άλλο, και τα χαράσσουμε ακτινωτά σαν να κόβουμε πίτσα, αλλά χωρίς το μαχαίρι να φτάνει στο κέντρο και στις άκρες των φύλλων.Σκεπάζουμε τα φύλλα με διάφανη μεμβράνη και αφήνουμε να φουσκώσουν σε ζεστό μέρος για άλλη 11⁄2 ώρα.Προθερμαίνουμε τον φούρνο στους 200°C.Ψήνουμε τα ψωμιά για 16- 18 λεπτά.Τα βγάζουμε από τον φούρνο και αμέσως, όσο είναι ακόμα καυτά, τα αλείφουμε με το επιπλέον ελαιόλαδο – είναι λιγοστή η ποσότητα, αλλά αρκεί για να μείνει μαλακή η κόρα τους.Αφήνουμε τα ψωμιά να κρυώσουν σε σχάρα για περίπου 20 λεπτά και, αν θέλουμε, τα πασπαλίζουμε με άχνη.
Αλεύρι (ζύμες),Ζάχαρη